Zo druhdy trochu dlěje traje, prjedy hač je komunalny projekt zwoprawdźeny, njeje ničo noweho. Druhdy pak su zadźěwki tajke, zo je tež měšćanske zarjadnistwo wobwliwować njemóže.
Běła Woda (CK/SN). Skónčnje připrawjene su nowe informaciske tafle na kromje Běłeje Wody. Na pjeć tajkich dypkach posrědkuja stajnje na šěsć taflach zajimawe informacije wo Běłej Wodźe a wokolinje. W měsće skleńčerjow z dźensa hišće 16 000 wobydlerjemi skedźbnjeja mjez druhim na kołopuć z dwanaće cilemi, kaž su to škleńčerski muzej, lodowa arena a lěsna železnica. Na dalšej karće je kolesowanska čara z 13 dypkami kołowokoło města rozkładźena. Tež pólske město Żary so na tajkej tafli předstaja.
hrv_Latn szl_Latn